טימוטי גלר

טימוטי גלר הוא ילד פיות. יש לו אח גדול בשם אריק, שאינו ילד פיות, ובן דוד בשם לי, שהוא כן ילד פיות.

תיאור
טימוטי הוא גבוה ורזה עם מבנה פנים מוארך ובלורית חומה. כילד פיות צבעו בורדו. הוא נער רציני, שקט, חביב ומשעשע.

בעולם בני האדם
טימוטי גר בבית לבן עם מרפסת עץ גדולה.

בכיתה ח' הוא השתתף בתחרות המדע המחוזית שגם ווינטר השתתפה בה. הוא סיים להתכונן לשלב הראשון הרבה לפני תום הזמן שניתן, ודגם הר הגעש שלו היה גדול ופעל כמו שצריך בתחרות. השלב הראשון התקיים בבית הספר שלו, בקורנפילד, ולאחר מכן ווינטר הגיעה אליו הביתה להתארח אצלו עד הערב. הוא ישב עם ווינטר על הספה ושניהם אכלו כריכי חמאת בוטנים וריבה. כשווינטר סיפרה לו על ערוגת הנרקיסים ההרוסה של אמא שלה, טימוטי סיפר שגם אבא שלו אוהב נרקיסים, והציע לה שיתן לה כמה זרעי נרקיסים כדי שתוכל לשתול לאמה ערוגה חדשה. כשהשניים יצאו מהבית ונכנסו למחסן, שנמצא מאחורי הבית, ווינטר מצאה תוך כדי החיפושים אחר זרעי הנרקיסים, דלת קטנה. טימוטי מסביר לווינטר שהוא לא יכול להגיד לה לאן הדלת מובילה. הוא נכנע די מהר לסקרנותה של ווינטר ומגלה לה שהדלת מובילה למחילות תת קרקעיות של יצורים קסומים, ושהבית שלו עובר בירושה כי המשפחה שלו הופקדה לשמור על הדלת בסוד. ווינטר מתעקשת להציץ פנימה, ונופלת אל תוך המחילה. טימוטי נכנס לשם אחריה, כדי לעזור.

באותה שנה, טימוטי ומשפחתו עברו להתגורר במלון 'קרב'. בגלל שההורים שלו פוטרו מהעבודה והיו בחובות, הבנק עיקל להם את הבית. המורה שלו למדעים, מירנדה היא חברה בכת שרוצה להשמיד את יצורי ארץ קסם.

פעם אחת, בספר החמישי, טימוטי פוגש את ווינטר, מגי ומישל, במהלך סיור ראשוני שווינטר ומגי עורכות למישל בארץ קסם. באותם ימים ווינטר ומגי מתארחות בביתה של מישל בפריז, והן מזמינות את טימוטי להתלוות אליהן בדרכן חזרה לשם ולהישאר לביקור. הוא נענה להצעה, לאחר שמישל מאשרת כי הוריה אוהבים לארח, אולם בבוקר המחרת כולם מתעוררים מוקדם לשמע צרחותיהם המבוהלות של טימוטי ולואיז, שלא הוכנה מראש לבוא האורח וכשמוצאת אותו ישן על הספה בסלון, חושבת שמדובר בפורץ. ווינטר ומגי ממהרות להסביר שטימוטי אינו פורץ כלל אלא למעשה חבר שלהן שבא לבקר, ושמישל אמרה שלואיז וז'אן אוהבים אורחים, לכן הניחו הילדים שזה יהיה בסדר מצידם. לואיז נרגעת סוף סוף, מורידה את המחבת שהניפה לאוויר רגע לפני כן, מאשרת את דברי בתה ומחליפה התנצלויות נבוכות עם טימוטי. היא וז'אן מאשרים לו בשמחה להישאר, אך מגיבים בכעס כשהם מגלים שווינטר ומגי מכירות אותו מארץ קסם, מה שמוביל לבסוף ליציאתו הנסערת של ז'אן מהבית.

בהמשך הביקור יוצאים טימוטי, ווינטר ומגי לסיור ברחבי העיר ומחפשים, בין היתר, מתנת חג מולד משותפת משלושתם עבור ז'אן ולואיז, כאות תודה על האירוח האדיב. השלושה מודאגים מהאופן שבו מגיב ז'אן לענייני ארץ קסם ולעובדת היות בתו ילדת פיות, ומחליטים לקנות פסלון של פיה, אף על פי שבתחילה מעקם טימוטי את פניו בחוסר שביעות רצון וטוען שפסלון הפיה שבחרו הבנות כלל לא דומה לפיות ארץ קסם.

בארץ קסם
כשכל ילדי הפיות נקראו לעזור עם השלגלגים שהחלו לעשות בעיות כמו בכל חורף, לי, הבחין בטימוטי בזמן שקמליה דיברה עם מנהיג השלגלגים וקרא לו בהתרגשות. לי אמר לווינטר שתסתכל גם למרות שזה לא כזה מעניין אותה כי היא לא יודעת מי זה. לי צועק שוב את שמו של טימוטי ואחת הפיות גוערת בו להיות בשקט ואומרת לו ללכת. טימוטי סוף סוף שמע את לי והתקרב אליהם ולחש בשקט שלום. הוא טופח ללי על השכם למרות שהוא היה מובך מהפגנת החיבה הענקית של לי. לי מציג את טימוטי כבן הדוד שלו ואז הוא מציג לטימוטי את ווינטר כילדת הפיות השנייה של של טוליפ. ווינטר וטימוטי לוחצים ידיים ולי אומר בגאווה שטימוטי יהיה בן 15 בקרוב והוא מאוד חכם מה שגורם לטימוטי לצחוק במבוכה. לי ממשיך להשוויץ בטימוטי ואומר שהוא ישתתף בתחרות המדעים המחוזית. זה מפתיע את ווינטר כי גם היא תתחרה בתחרות הזאת. טימוטי גם הופתע ואמר שהם ייפגשו שם. ווינטר מסתייגת ואומרת שהיא לא בטוחה בזה ושואלת את טימוטי איפה הוא גר. הוא עונה לה שהוא מתגורר בקורנפילד שם גם מתקיימת התחרות. זה מאשר להם שהם ייפגשו בתחרות וטימוטי מאחל לווינטר בהצלחה בבניית הר הגעש. הוא טפח שוב על השכם של בן דודו, רק יותר מדי חזק, מה שגרם ללי להתנדנד.

הוא נכח באסיפה שקיימה איקסיה, מעט אחרי שחפרפרת-שיפוץ בשם דזמיניני נפלה אל עולם בני האדם, וכשענה בגיחוך להתנדבותה של ווינטר למשימה, איקסיה לקחה את ההתנדבות שלו ברצינות והודתה לו על התמיכה.

מידע אקראי

 * יש בדיחה חוזרת שתמיד יש לו מבחנים במתמטיקה
 * הוא הלך לחוג בוטניקה בערך כשהיה בכיתה ט'